Ақмола облысы білім басқармасы

«Облыстық оқу - әдістемелік кабинеті» КММ-нің

2018 жылғы «12» қаңтардағы

№10 бұйрығына

**3-қосымша**

**ШЖМ біріктірілген сынып – топтарында пән бойынша «Үздік сабақ» облыстық сырттай байқау туралы**

**ЕРЕЖЕ**

**1. Жалпы ережелер**

Осы байқау ШЖМ біріктірілген сынып – топтарындасабақ өткізудің ерекшелігі мен проблемаларына назар аударуға шақырады.

**2. Байқаудың мақсаты:**

2.1. Білім беру мазмұнын жаңарту жағдайында ШЖМ біріктірілген сынып – топтары мұғалімдерінің кәсіби құзыреттілігін арттыру.

**2.2.Байқаудың міндеттері:**

- біріктірілген сынып – топтарда қысқа мерзімді сабақ жоспарларын әзірлеуде тәжірибемен алмасу;

- ШЖМ сабақтарында педагогикалық технологияларды қолдану;

- біріктірілген сынып – топтарда пән мұғалімдердің үздік педагогикалық тәжірибесі анықтау;

- біріктірілген сынып – топтарда ШЖМ мұғалімдеріне арналған қысқа мерзімді жоспарлар жинағын құру (электрондық және баспа түрінде).  
  
**3. Байқауға басшылық ету:**

3.1. Байқауға ұйымдастыру комитеті басшылық етеді;

3.2. Ұйымдастыру комитеті байқау қатысушыларына кеңес береді, комиссиясының жұмысын ұйымдастырады;

3.3. Байқауды ұйымдастырушылар егер жұмыстар шарттарға сәйкес келмесе немесе белгіленген мерзімнен кеш берілсе ұсынылған жұмыстарды қабылдамауға құқылы.

**4. Байқауға қатысушылар:**

4.1. Байқауға Ақмола облысы ШЖМ жалпы білім беретін мұғалімдері қатыса алады.

**5.Байқауға қатысу шарттары**

5.1.Байқауға қатысу үшін өтінімді және әдістемелік сабақ әзірлемесін ұсыну қажет. **(1, 2 нысанды қарау)**

**6.байқауды өткізу тәртібі:**

- Байқау екі кезеңде өткізіледі:

1 кезең – аудандық. Өткізу мерзімі 2018 жылғы 15 қаңтар – 28 ақпан;

2 кезең – облыстық. Өткізу мерзімі 2018 жылғы 1 наурыз – 30 наурыз;

- Өтініштерді және байқау материалдарын қабылдау 2018 жылғы 1 наурыздан - 10 наурызға дейін;

- Байқаудың сараптама жұмысы 2018 жылғы 15 - 24 наурыз;

- Байқауды қорытындылау 2018 жылғы 27 - 31 наурыз.

Міндетті талаптар:

- сабақ әзірлемесінің электронды нұсқасы дискте;

- мәтіндік нұсқасы іс қағаздары папкасында;

- өтініш - сауалнама [umk\_uo@mail.ru](mailto:umk_uo@mail.ru) электронды пошта арқылы «ШЖМ байқауы» белгісімен және қағаз түрінде ұсынылады.

**7. Сабаққа қойылатын талаптар:**

7.1. Сабақ әзірлемесі сабақ тиімділігінің критерийлеріне сай болуы тиіс және біріктірілген сынып – топтар үшін егжей-тегжейлі әзірленген болуы тиіс. **1 нысанды қарау.**

7.2. Сабақ тиімділігін бағалау критерийлері:

- сабақтарда қалыптасатын құзіреттіліктер анықталған (тіркелген);

- сабақтардың құрылымы сабақтардың типтеріне сәйкес келеді;

- оқу материалының өзара байланысы;

- ШЖМ педагогикалық технологияларды қолдану;

- сабақтың әрбір кезеңінде қойылған мақсаттарға қол жеткізу бойынша таңдалған әдістер мен тәсілдердің тиімділігі;

- сабақта саралап оқыту;

- бақылау жүргізу және өзін-өзі тексеру;

- формативті бағалау;

- сабақтары қорытындылау;

- үй тапсырмасын орындау бойынша нұсқаулық.

**8. Байқау жұмыстарына қойылатын талаптар**

8.1. Байқауға ұсынылатын жұмыстар қазақ, орыс тілдерінде редактордың MS Word форматында орындалады. Мәтіндік редактор өлшемдері: жоғары, төменгі жағы – 2.0 см, сол жағы – 3.0 см, оң жағы 1.5 см, Times New Roman шрифтімен, биіктігі-14, жоларалық интервал – 1,0; ені бойынша тегістеу. Көлемі 5 беттен аспауы тиіс.  
  
**9. Сараптама жүргізудің тәртібі және байқауды қорытындылау:**

9.1. Сабақтарды сараптау сарапшылық кеңеспен жүргізіледі.

9.2. Қазылар алқасы бір 1 орын, екі 2 орын, үш 3 орын, 3 номинация бойынша: «ШЖМ бастауыш біріктірілген сынып – топтарда Үздік сабақ», «ШЖМ бастауыш біріктірілген сынып – топтарда қоғамдық-гуманитарлық бағыттағы Үздік сабақ», «ШЖМ бастауыш біріктірілген сынып – топтарда жаратылыстану – математикалық бағыттағы» жеңімпаздарды анықтайды.

9.3. Критерийлердің әрбір тармағы бойынша 0-ден 5-ке дейін баллдар қойылады:

0 – материалдар критерийлерге мүлдем сай емес;

1 – материалдар критерийлерге аз шамада сәйкес;

2 – материалдар критерийлерге көбінесе сәйкес;

3 - материалдар критерийлерге жоғары дәрежеде сәйкес, бірақ толық емес;

4 – материалдар критерийлерге жоғары дәрежеде сәйкес;

5 - материалдар критерийлерге толық сәйкес;

9.4. Жеңімпаздар жинаған ұпай жиынтығы бойынша анықталады: бір бірінші орын, екі екінші орын, үш үшінші орын, үш номинация.

9.5. Байқау жеңімпаздары дипломдармен және ақшалай сыйлықтармен ынталандырылады:

1 орын – 30 000 теңге

2-орын – 25 000 теңге

3 орын - 20 000 теңге

Номинациясы бойынша – 10 000 теңге

9.6. Үздік қысқа мерзімді жоспарлар жинаққа енеді.

**1 нысан**

**Қысқа мерзімді жоспарды ресімдеу бойынша ұсынымдар**

**1. Титул парағы:**

Ауданның және білім беру ұйымының атауы

Пәндер

Сыныптар

Мұғалімнің аты-жөні

**2. Сабақ жоспары:**

Сабақтың қысқа мерзімді жоспарында біріктірілген сыныптар үшін сабақты ұйымдастыру және өткізу келесі схемаға сәйкес құрылады.

Сабақтың қысқа мерзімді жоспарының үлгісі бөлімдер бойынша Ы.Алтынсарин атындағы академияның әдістемелік – нұсқаулық хатына сәйкес. Сабақтың құрылымын мұғалім жеке өзі құрады.

|  |  |
| --- | --- |
| **1. Кіріктірілген бөлім.**  Мотивациялық-мақсаттық кезең.  Мақсаттарға қол жеткізу (оқыту және сабақ мақсаттарының байланысы, сабақтың мақсаттарын талқылау, сабақ мақсаттарының орындалуын қорытындылау);  - Сабақта толассыз тақырыптар көрінісі;  - Сабақтың мақсаттарына қол жеткізу тапсырмаларын бағдарлау;  - Блум таксономиясына сәйкес тапсырмаларды іріктеу және жоспарлау;  - Тапсырмалар нұсқаулықтарын түсінуді тексеру;  - Ресурстар (жас ерекшеліктерін ескере отырып көрнекі материалдарды пайдалану)  *Екі сыныпта қатар жүргізіледі.* | |
| **1. Сараланған бөлім**  Операциялық-әрекеттік кезең.  - Саралау (Блум таксономиясы негізінде оқытудың мақсаты, критерийлері мен тапсырмалар);  - Нәтиже;  - Оқушыларды топтастыру, топтағы рөлі:  - Деңгейлік сұрақтар;  - Оқытудың интерактивтік және ойын әдістерін қолдану;  - Тиімді студенттердің өзіндік жұмысы  *Әр сыныппен жеке жұмыс*. | |
| Оқушының өзіндік жұмысы | Мұғалімнің нұсқаулығымен орындалатын тапсырмалар. |
| Мұғалімнің нұсқаулығымен орындалатын тапсырмалар. | Оқушының өзіндік жұмысы |
| **1. Кіріктірілген бөлім.**  Рефлексивті - бағалау кезеңі.  - формативті бағалауды қолдану (мұғалімді қолдау);  - оқушыларды бағалау критерийлерімен таныстыру;  - тиімді сұрақтар қою;  - өзара бағалау, өзін-өзі бағалау;  - оқушылардың рефлексиясы  *Екі сыныпта қатар жүргізіледі.* | |

1. **Сабаққа қосымша (мәтіндік тапсырмалар, слайд презентациялар және т. б.)**

**2 нысан**

**«ШЖМ біріктірілген сынып – топтарында пән бойынша Үздік сабақ» облыстық сырттай байқауға қатысуға**

**ӨТІНІМ**

|  |  |  |
| --- | --- | --- |
| 1 | Тегі, аты, әкесінің аты (толығымен) |  |
| 2 | Санаты |  |
| 3 | Лауазымы  (толық, қысқартусыз) |  |
| 4 | Ұсынатын ұйым, қала/аудан, облыс (қысқартусыз) |  |
| 5 | Еңбек өтілі |  |
| 6 | Ұсынылған сабақтың тақырыбы, сынып |  |
| 7. | Аннотация |  |
| 8. | Байланыс телефондары |  |
| 9 | E-mail |  |